Diari Oficial de la Generalitat Valenciana


Sumari del DOGV 1412, del 30-10-1990 (1990/800054)

RESOLUCIÓ de 24 d'octubre de 1990, de la Junta Electoral de la Comunitat Autònoma, per la qual fa públic l'acord de la Junta Electoral de la Comunitat Autònoma, de 23 d'octubre de 1990, sobre regulació d'actes electorals.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1412

Data del DOGV
:   30-10-1990

Secció del DOGV
:   ALTRES DISPOSICIONS

Número del document
:   1990/800054


Data del document
:   24-10-1990

Organisme emissor
:   Junta Electoral de la Comunitat Valenciana

Tipus de document
:   Resolució

Resolució de 24 d'octubre de 1990, de la Junta Electoral de la Comunitat Autònoma, per la qual es fa públic l'acord de la Junta Electoral de la Comunitat Autònoma, de 23 d'octubre de 1990, sobre regulació d'actes electorals.  
La Junta Electoral de la Comunitat Autònoma, en reunió del dia 23 d'octubre de 1990, va aprovar l'acord que segueix:  
«1. Les assamblees, reunions i actes electorals que previsiblement hom haja de realitzar durant el període electoral, dins l?horari de treball, s'efectuaran preferentement en horari d'inici o final de jornada laboral, i en qualsevol cas de forma que quede garantida, durant el temps de celebració dels actes, l'atenció al públic i el compliment del servei d'inajornable tramitació o execució, amb les peculiaritats que requereix el sector sanitari i docent.  
2. Les sol·licituds per a la realització d'actes electorals s'adreçaran:  
- En el cas dels serveis centrals i territorials de València, a la Direcció General de la Funció Pública (servei de Relacions Sindicals), a excepció del personal docent.  
- En el cas dels serveis territorials de Castelló i Alacant, als respectius als serveis territorials de la Conselleria d'Administració Pública, a excepció del personal docent.  
- En el cas del personal de les universitats, als registres respectius; en el cas del personal docent no universitari, als directors dels centres educatius corresponents.  
- En el cas del personal de les institucions sanitàries, als directors o gerents respectius.  
En qualsevol cas, es lliurarà informe a la Secretaria de la Junta Electoral de Comunitat Autònoma de les peticions cursades i/o rebudes per les unitats administratives corresponents.  
3. A efectes de petició de permisos per a la celebració d'actes electorals, i a fi de facilitar el seu tràmit, es consideren vàlids, tant la petició per registre d'entrada, com la utilització dels fax corresponents.  
4. En relació amb la prioritat d'actes autoritzats, s'acorda que:  
- tindran prioritat les peticions de les candidatures i/o centrals sindicals que no hagen celebrat acte electoral en la corresponent dependència,  
- en cas d'igualtat de condicions, respecte de la celebració o no d'actes electorals anteriors, tindrà prioritat la petició rebuda en primer lloc per qualsevol dels mitjans enunciats».  
València, 24 d'octubre de 1990. - El President de la Junta Electoral de la Comunitat Autònoma: Francesc Signes i Núñez.